इस प्रकार जड़ और चेतन रूप को दो पदार्थों से गुण और दोषमय दो पद्धतियों से परमतत्त्वम् रूप कर्ता ने संसार की रचना की है। यह कर्ता न तो जड़ मात्र होता है और न चेतन (जीवात्मा) ही होता है बल्कि वह तो इन दोनों का ही उत्पत्ति एवं लय कर्ता है। फिर भी जड़वादी जो कर्मकांडी भी कहलाते हैं, जड़ (मूर्तियों, धर्मग्रंथों, मन्दिर, मस्जिद, गिरिजाघर तथा गुरुद्वारों आदि जड़ पदार्थों) शरीर आदि की ही प्रधानता को स्वीकार करते हैं जिसके कारण मूर्तियाँ तथा स्वयं को भी कर्ता मान बैठते हैं जो उनकी महा भूल एवं भ्रम रूपी अज्ञानता को प्रकट करता है। ये भूत प्रधान होते हैं। वर्तमान में रहने वाले परमतत्त्व वेत्ताओं को ठुकुराते हैं और परमतत्त्व के शरीर छोड़कर चले जाने पर पुनः वापस आने हेतु, कल्याण हेतु, दर्शन हेतु, मुक्ति हेतु, परमतत्त्व वाले शरीरों (भूत वाली) की मूर्तियाँ बनवा-बनवा कर पूजते हैं और जब वही परमतत्त्व रूप परमात्मा आते हैं, तब पुनः उसी तरह का विरोध, बदनामी, संघर्ष एवं युद्ध तक करने लगते हैं। इस प्रकार जड़वादियों की यह प्रवृत्ति यानि स्वभाव हो जाता है।